ACG ยันเปิดโชว์รูมตามปกติ แม้ “ฮอนด้า” ประกาศปิดโรงงานเลี่ยงโควิด 35 วัน
ACG ยันเปิดโชว์รูมตามปกติ แม้ "ฮอนด้า" ประกาศปิดโรงงานเลี่ยงโควิด 35 วัน
ACG ยันเปิดโชว์รูมตามปกติ แม้ "ฮอนด้า" ประกาศปิดโรงงานเลี่ยงโควิด 35 วัน
27 มี.ค. 2563

บริษัท ออโตคอร์ป โฮลดิ้ง จำกัด (มหาชน) หรือ ACG ระบุว่า บริษัท ฮอนด้ามะลิวัลย์ จำกัด ซึ่งเป็นบริษัทย่อยที่เป็นผู้จำหน่ายและศูนย์บริการรถยนต์ยี่ห้อฮอนด้า ยังคงเปิดให้บริการโชว์รูมและศูนย์บริการตามปกติทุกสาขา โดยไม่ได้รับผลกระทบจากกรณีที่บริษัท ฮอนด้า ออโตโมบิล (ประเทศไทย) จำกัด หยุดการเดินสายการประกอบรถยนต์ชั่วคราวของโรงงานทั้ง 2 แห่ง ที่ จ.พระนครศรีอยุธยา และ จ.ปราจีนบุรี ตั้งแต่วันที่ 27 มี.ค.-30 เม.ย.63 รวมทั้งหมด 35 วันหรือจนกว่าจะมีประกาศเพิ่มเติมจากผลกระทบของการแพร่ระบาดของไวรัสโควิด-19 ที่มีความรุนแรงมากขึ้น
ทั้งนี้บริษัทย่อยดังกล่าวยังมีสินค้าคงเหลือทั้งรถยนต์ที่สามารถจัดจำหน่ายให้ลูกค้าอย่างเพียงพอ และสามารถส่งมอบรถยนต์ให้ลูกค้าได้ตามปกติทุกสาขา ขณะที่สินค้าอุปกรณ์ตกแต่งและอะไหล่นั้น ฮอนด้ายังคงจัดส่งอุปกรณ์ตกแต่งและอะไหล่ให้แก่บริษัทย่อยของบริษัทตามปกติทุกสาขา
โดยบริษัทย่อยจะให้บริการลูกค้าตามมาตรฐานของฮอนด้า ภายใต้การปฏิบัติตามมาตรการป้องกันโรคของกระทรวงสาธารณสุขเกี่ยวกับโรคติดเชื้อโควิด-19